Det er i hvert fald det, anklager Margrethe Sanning går efter. I forbindelse med at forældreparret fra Serritslev tirsdag endnu en gang blev kendt skyldige i børnemishandling, er der nye forhold, som kan medvirke til, at moderen får en skærpet straf. Det drejer sig blandt andet om en episode, hvor den ældste datter blev sat til at grave sin egen grav. Byretten fandt ikke moren medskyldig, men den dom omstødte landsretten. -  Det er et meget væsentligt forhold, der siger meget om grovheden af de ting, pigen har været igennem, siger anklager Margrethe Sanning, der mener, hun har gode kort på hånden i forhold til at skærpe straffen for moderen, der i byretten blev idømt fire år fængsel. - Det nye forhold skal helt sikkert tælle op, siger hun, men tilføjer dog, at der ikke bliver tale om flere år, men snarere måneder. Hvor lang en fængselsstraf hun vil kræve, vil hun ikke afsløre før strafproceduren onsdag. Strafudmålingen torsdag skal afgøres i Vestre Landsret i Aalborg.
Moderen i den såkaldte Serritslev-sag risikerer at få en højere straf i landsretten end i byretten.